شەفەق نیوز/ شاند دانووستان حکومەت هەرێم کوردستان وەرد بەغداد
ئەرا جیوەجیکردن بەندەیل بوودجەگە باس لە رێککەفتن نزیکیگ کرد.
قوباد تاڵەبانی سەرۆک شاندەگە جیگر سەرۆک حکومەت هەرێم کوردستان
لەبان تویتەر نووسان: ئیمە نزیکیمن لە تەواوکردن میکانزمەیل جیوەجیکردن یاسای بوودجەی
٢٠٢١.
وتیش؛ نیاز خاسی لەلای هەردوگ لایەنەگە ئەرا جیوەجیکردن یاسای
بوودجەگە هەس و ئەوە بوودە خاوەن کاریگەری خاسیگ لەبان پەیوەندیەیل ناوبەین بەغداد
و هەرێم کوردستان دویای ئەو سەردیە ک لە ساڵ گوزەیشتە بوی، و هەمیش وەگەرد خاسەوبوین
ئابووری.
